CELEX: 62016CN0180
Language: fi
Date: 2016-03-29 00:00:00
Title: Asia C-180/16 P: Valitus, jonka Toshiba Corporation on tehnyt 29.3.2016 unionin yleisen tuomioistuimen (ensimmäinen jaosto) asiassa T-404/12, Toshiba v. komissio, 19.1.2016 antamasta tuomiosta

17.5.2016   
            
            
               FI
            
            
               Euroopan unionin virallinen lehti
            
            
               C 175/14
            
         Valitus, jonka Toshiba Corporation on tehnyt 29.3.2016 unionin yleisen tuomioistuimen (ensimmäinen jaosto) asiassa T-404/12, Toshiba v. komissio, 19.1.2016 antamasta tuomiosta
   (Asia C-180/16 P)
   (2016/C 175/16)
   Oikeudenkäyntikieli: englanti
   
      Asianosaiset
   
   
      Valittaja: Toshiba Corporation (edustajat: solicitor J. F. MacLennan, Rechtsanwalt A. Schulz, dikigoros S. Sakellariou ja avocat J. Jourdan)
   
      Muu osapuoli: Euroopan komissio
   
      Vaatimukset
   
   Valittaja vaatii unionin tuomioistuinta
   
               —
            
            
               kumoamaan unionin yleisen tuomioistuimen asiassa T-404/12 antaman tuomion ja
               
                           i.
                        
                        
                           kumoamaan Euroopan komission asiassa COMP/39.966 – Kaasueristeiset kojeistot antaman uuden päätöksen tai
                        
                     
                           ii.
                        
                        
                           alentamaan Toshiballe määrätyn sakon määrää SEUT 261 artiklan nojalla tai
                        
                     
                           iii.
                        
                        
                           palauttamaan asian unionin yleiselle tuomioistuimelle ratkaistavaksi unionin tuomioistuimen oikeudellisia seikkoja koskevan arvioinnin mukaisesti ja joka tapauksessa
                        
                     
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valitus perustuu kolmeen valitusperusteeseen.
   
               a)
            
            
               Ensimmäinen valitusperuste: unionin yleinen tuomioistuin teki oikeudellisen virheen, koska se katsoi, ettei Euroopan komissio ollut loukannut Toshiban puolustautumisoikeuksia, kun komissio ei ollut toimittanut Toshiballe väitetiedoksiantoa ennen uuden päätöksen antamista vuonna 2012
            
         
               b)
            
            
               Toinen valitusperuste: unionin yleinen tuomioistuin teki oikeudellisen virheen, koska se totesi, ettei Euroopan komission Toshiban sakon laskemisessa käyttämä menetelmä ollut yhdenvertaisen kohtelun periaatteen vastainen, vaikka komissio käytti Toshiban sakon laskemisessa yhteisyritys TM T&D:lle laskettua sakon laskentapohjaa Toshiban merkityksellisen liikevaihdon sijaan poiketen siitä, miten komissio toimi muiden vuonna 2007 annetun päätöksen eurooppalaisten adressaattien osalta
            
         
               c)
            
            
               Kolmas valitusperuste: unionin yleinen tuomioistuin teki oikeudellisen virheen, koska se totesi, ettei Euroopan komissio loukannut yhdenvertaisen kohtelun periaatetta, kun se ei alentanut Toshiban sakon määrää vastaamaan sen kilpailusääntöjen rikkomiseen osallistumisen painoarvoa eikä katsonut Toshiban kilpailun rajoittamiseen osallistumisen vähäisyyden muista vuonna 2007 annetun päätöksen eurooppalaisista adressaateista poiketen oikeuttavan tämän huomioon ottamista sakon määrässä.